રાજકોટના આ વ્યક્તિને ભલે લોકો નામથી ના ઓળખતા હોય,પરંતુ તેમની હાજરી અનેક કાર્યક્રમોમાં હોય છે અને ફોટાનું તો તેમની પાસે જબરુ કલેક્શન જોવા મળે. તેમના આ શોખ વિશે જાણવાનો પ્રયત્ન કર્યો ત્યારે તેમાંથી અલગ જ વાત જાણવા મળી. વાત એમ છે કે કાંતિભાઈ દસ વર્ષ પૂર્વે રાજકોટની કોઈ લાઇબ્રેરીમાં ગયા હતાં ત્યારે તેઓ લાઇબ્રેરીના કબાટમાં પડેલી પુસ્તક જોઈ રહ્યા હતાં અને અચાનક લાઇબ્રેરિયન એ કાંતિભાઈને ઠપકો આપતા કહ્યું કે “તમે એ પુસ્તકોને અડશો નહી,તે બહુ કિમતી પુસ્તક છે”. લાઇબ્રેરિયનનું આ વાક્ય તેમને લાગી આવ્યું અને તે ઘડીથી નિશ્ચય કર્યો કે હું મારી પોતાની લાઈબ્રેરી ઉભી કરીશ અને શક્ય હશે એટલા પુસ્તકો, મેગેઝિન ,અખબારોનો સંગ્રહ કરીશ આમ તેમનું લાઇબ્રેરી ની અંદર થયેલું અપમાન એ શોખ માં પરિવર્તિત થયું અને આજે તેમની પાસે ખુદ લાઇબ્રેરી ઊભી કરી શકે તેટલુ સાહિત્યનો સંગ્રહ છે. દસ વર્ષ પૂર્વે એટલે કે 2007માં તેમની સાથે બનેલી આ ઘટના બાદ તેઓએ સૌપ્રથમ મોરારીબાપુ સાથે ફોટો પડાવ્યો હતો અને દિવસેને દિવસે તેમની આ ફોટો યાત્રા અવિરત પણે ચાલુ રહી. કાંતિભાઈ અત્યાર સુધીમાં ભારતના પૂર્વ રાષ્ટ્રપતિ અબ્દુલ કલામ, વૈજ્ઞાનિક સામ પિત્રોડા, ક્રિકેટર સુનિલ ગાવસ્કર, રવિન્દ્ર જાડેજા, કથાકાર રમેશભાઈ ઓઝા, પ્રમુખસ્વામી મહારાજ, સાંઈરામ દવે, ઓસમાણ મીર, સંગીતકાર પંકજ ભટ્ટ, અનુરાધા પોડવાલ, નેહા કક્કર, જ્યારે રાજનેતાઓમાં રાજ્યના સીએમ વિજય રૂપાણી, શંકરસિંહ વાઘેલા, સ્મૃતિ ઇરાની, ગુજરાતી ફિલ્મ જગતના મનોજ જોશી, નરેશ કનોડીયા, રમેશ મહેતા, લેખક કાજલ ઓઝા વૈદ્ય, બોલિવૂડ અભિનેતા જોન અબ્રાહમ, અનિલ કપૂર, યોગગુરુ બાબા રામદેવ,ગુજરાતના અનેક અખબારોઓના તંત્રી જેમાં કિરીટભાઇ ગણાત્રા, અજયભાઈ ઉમટનો પણ સમાવેશ થાય છે.